હત્યા થયા પછી તેનું ઇન્વેસ્ટિગેશન કેવી રીતે આગળ વધે છે તે આ ફિલ્મની સ્ટોરી છે. પરંતુ આ ઇન્વેસ્ટિગેશન ફિલ્મી ઢબે નહીં, બલકે વાસ્તવિકતાની ધરતી પર રહીને બતાવવામાં આવ્યું છે. એટલે જ ક્રાઇમ સીનને કેવી ભયંકર રીતે કોમ્પ્રોમાઇઝ કરવામાં આવ્યો, પોલીસે તપાસમાં કેવી બેદરકારી દાખવી અને પુરાવા નાશ પામ્યા, એ પછી સીનમાં આવેલી CBIએ લગભગ કૅસ સોલ્વ કરી નાખ્યો હોવા છતાં કેવી રીતે તેમાં ઇગો ક્લૅશ થયા અને આખા કૅસનું નવેસરથી ગૂંચડું વળી ગયું આ બધી જ વાતો અત્યંત ધીરજથી અને ઝીણવટથી વિશાલ ભારદ્વાજે લખી છે.